- Ես սոցիալիզմի օրոք եմ դաստիարակվել: Նույն սոցիալիզմի տարիներին աշխատել եմ «Ավանգարդ» թերթում: Նախկին լրագրող եմ: Ցանկությունս մեծ է, որ սոցիալիստական ուժերը տեղ ունենան խորհրդարանում: Իսկ այդպիսիք այսօր գրեթե չկան: Ինչ- որ տեղ կարելի է այդպիսին համարել Հայաստանի Դեմոկրատական կուսակցությունը, ՀՅԴ-ն և Կոմունիստական կուսակցությունը: Կոմունիստները փոշիացան, գնացին: Չեմ կարծում, որ նրանք խորհրդարան մտնելու համար բավարար ձայներ կստանան: Իսկ ՀԴԿ-ն և ՀՅԴ-ն ճիշտ է` իշխանություն չեն ձևավորի, բայց երկրի կյանքում կարող են դերակատարություն ունենալ: Դրանում համոզված եմ: